Trolejbusová doprava v Prešove

Trolejbusová doprava v Prešove je druhý najstarší trolejbusový systém na Slovensku. Napätie v trolejovom vedení je 600 V. Aktuálne je s dĺžkou 28,3 km druhou najdlhšou trolejbusovou sieťou na území Slovenska. Vo vozovom parku trolejbusov Dopravného podniku mesta Prešov je 40 vozidiel, ktoré obsluhujú 7 trolejbusových liniek (1, 2, 4, 5, 7, 8, 38) a 10 parciálnych vozidiel, ktoré obsluhujú 9 autobusových liniek (10, 15, 17, 22, 29, 32, 32A, 34, 39).

 História 
 Začiatky 
História mestskej hromadnej dopravy v Prešove siaha až do roku 1949, kedy vznikol komunálny podnik mesta Prešova, vtedy dopravu zabezpečovali len autobusy. Začiatky dnešnej trolejbusovej dopravy začínajú v roku 1958, kedy bola schválená výstavba trolejbusovej siete. Trolejbusová doprava začala slúžiť cestujúcim 13. mája 1962 na prvej linke z Nižnej Šebastovej cez historické centrum na Solivar. Bola to zároveň posledná otvorená trolejbusová prevádzka počas ČSSR pred obdobím likvidácie elektrickej trakcie v 60. a 70. rokoch. Z dôvodu výstavby trolejovej siete bola vybudovaná vozovňa Šarišské Lúky.

 Obdobie rozvoja a aj stagnácie 
Časom začali vznikať ďalšie trate. V roku 1966 už trolejbusy obsluhovali napr. ulice Košická (trať k ZVL), Sabinovská či Budovateľská. V prvej polovici 70. rokov boli trate predĺžené (na Dúbravu), ale stavali sa aj nové, napr. trať do priemyselnej časti Širpo). V meste však stále dominovali autobusy, pretože obsluhovali dôležité miesta, ako napríklad sídliská, kde ešte trolejbusy nepremávali. V druhej polovici 70. rokov prekonali prešovské trolejbusy zložité obdobie, kedy sa rekonštruovalo mnoho ulíc v meste. Kvôli tomu sa konalo mnoho výluk. Tá najväčšia prebiehala v rokoch 1977 až 1981, kedy bola kvôli oprave pozemných komunikácií odrezaná vozovňa od takmer celej trolejbusovej siete. Aj cez tieto prekážky sa v Prešove trolejbusy udržali.

 Trolejbusy v nových podmienkach 
V období ropnej krízy sa trolejbusy dobre rozvíjali, 1. augusta 1985 bola otvorená trolejbusová trať na Sídlisko III. Najnovšia trať bola postavená v rokoch 1990 až 1992 (otvorenie 22. novembra 1992) na najväčšie prešovské sídlisko - Sekčov. V roku 1995 bola otvorená vozovňa Solivar na Solivarskej ulici pre odľahčenie vozovne Šarišské Lúky od niekoľkých trolejbusov. Zväčša pre tie, ktoré končili, alebo začínali na Sekčove, Solivare, alebo na Budovateľskej ulici. Od roku 2000 sa nevyužíva na odstavovanie trolejbusov. Koncom septembra 2011 bola realizovaná oprava trolejbusového vedenia na obratisku na sídlisku Sekčov.

 60 rokov trolejbusovej dopravy 
Dňa  13. mája 2022  uplynulo 60 rokov od slávnostného otvorenia trolejbusovej dopravy v Prešove.

DPMP zorganizoval nostalgickú trolejbusovú linku 60, ktorú obslúžil v tejto dobe najstarší trolejbus vo vozovom parku Škoda 14Tr (#123)
 Počet prevádzkovaných/odstavených trolejbusov: 34 kĺbových a 13 štandardných (November 2023)
 Počet vyradených trolejbusov: 29 kĺbových a 103 štandardných (November 2023)

 Súčasnosť 
V polovici októbra roku 2022 bola podpísaná zmluva na dodávku 4 nových parciálnych trolejbusov so spoločnosťou SOR Libchavy. Ide o štandardné trolejbusy SOR TNS 12 s pomocnými trakčnými batériami, pomocou ktorých môžu prejsť určitú vzdialenosť mimo trolejové/trakčné vedenie. Taktiež začiatkom roka 2023 bola podpísaná zmluva so spoločnosťou Škoda Group na dodávku 6 nových kĺbových parciálnych trolejbusov Škoda 27Tr Solaris.

 Budúcnosť 
 P1 – Modernizácia vozového parku trolejbusov – I. etapa
 P2 – Realizácia inteligentných dopravných systémov s preferenciou MHD
 P3 – Trolejbusová trať ul. Solivarská – Sídlisko Šváby – Delňa
 P4 – Trolejbusová trať Čierny most – ul. Kuzmányho – ul. Rusínska
 P5 – Trolejbusová trať ul. Sibírska – ul. Pod Šalgovíkom
 P6 – Modernizácia trolejbusových tratí ul. Levočská, ul. Gen. Svobodu
 P7 – Modernizácia meniarní Solivar a Mukačevská
 P8 – Modernizácia vozovne trolejbusov ul. Bardejovská 7, Ľubotice
 P9 – Modernizácia vozového parku trolejbusov – II. etapa
 Vozidlový park 
Už v predstihu bolo v rokoch 1960 a 1961 zakúpených 12 trolejbusov Škoda 8Tr. Pretože výstavba ešte nepokročila natoľko, aby mohla byť premávka zahájená, bolo sedem vozidiel predaných do ostatných miest Československa z toho väčšina bola odpredaná do Mariánskych Lázní.

Premávku zahajovali (okrem vozov 8Tr, ktoré zostali) trolejbusy Škoda 9Tr. Medzi rokmi 1962 až 1981 ich bolo dodaných až 39 kusov. Posledný z nich bol vyradený v roku 1991. Celkovo posledným trolejbusom 9 Tr v Prešove bola Škoda 9 TrH 25 č.28 z ktorej bolo nádejné historické vozidlo. Avšak tomu zabránila jej likvidácia v apríli 2002.

Od roku 1982 boli dodávané trolejbusy Škoda 14Tr. Posledné vozy tohto typu (samozrejme už v modernizovanej verzii 14TrM) boli zakúpené v roku 2001. Najstaršie vozidlá 14Tr sú vyradzované už od roku 1992. V roku 2023 je evidovaný posledný trolejbus 14TrM č.123. Je evidovaný ako technologické vozidlo, poprípade je využívaný aj na historické jazdy.


V roku 1985 boli do Prešova dodané 3 kĺbové vozy Škoda-Sanos S 200Tr. Prvý bol vyradený evidenčne posledný dodaný Sanos (č. 68) na Silvestra roku 1996 po nehode s rušnom na priecestí 6.12.1996. Príčinou nehody bolo spadnutie zberača pred priecestím akurát v momente keď cez neho mal prejsť vlak. Cestujúci boli z trolejbusu už iba evakuovaní. Rušeň následne narazil do zadnej časti trolejbusu. Posledné dva Sanosy boli vyradené v roku 1999 avšak prvý z nich (č. 66) bol odstavený už od roku 1995 (čiže 66 prestala jazdiť ešte pred nehodou vozu 68). Celkovo posledný prevádzkovaný Sanos (č. 67) jazdil do septembra 1997, po čom bol odstavený a spolu s vozom 66 stáli do vyradenia v dnes podnikom nevyužívanej vozovni Solivar .

Dodávky kĺbových trolejbusov pokračovali typom Škoda 15Tr, ktorých bolo zakúpených v rokoch 19891999 32 (vrátane modernizovanej verzie 15TrM).

Od roku 2006 boli dodávané nové nízkopodlažné trolejbusy Škoda 24Tr (sólo prevedenie) a Škoda 25Tr (kĺbová verzia). Naposledy, konkrétne v septembri 2008 privítali brány dopravného podniku 2 kusy typu 24Tr a 2 kusy typu 25Tr, ktoré sa zaradili do premávky od začiatku októbra 2008. Zaradením nových vozov do bežnej premávky sa opäť vyradilo pár kusov trolejbusov typu Škoda 14Tr a 15Tr. Začiatkom septembra 2011 dorazil nový kĺbový nízkopodlažný trolejbus Škoda 31Tr SOR. Ide o prvé vozidlo z dvadsiatich, ktoré mala do roku 2014 na základe rámcovej zmluvy dodať opäť Škoda Electric. Tieto vozidlá budú nahrádzať trolejbusy Škoda 15Tr a Škoda 15TrM. Napokon bolo dodaných len 9 trolejbusov. V roku 2016 bol vypísaný tender na obnovu vozového parku trolejbusov klimatizovanými nízkopodlažnými trolejbusmi, ktorý mal byť financovaný najmä s pomocou eurofondov. Verejnú súťaž opätovne vyhrala Škoda Electric, ktorá by tak do roku 2017 mala dodať 5 "krátkych" trolejbusov Škoda 30Tr SOR a 10 kĺbových typu 31Tr SOR. Súčasťou zmluvy je aj opica na dodávku ďalších 6 kĺbových a 4 krátkych, ktorá bola využitá v roku 2020. Táto dodávka ukončila éru vozidiel Škoda 15 Tr.

Prešov sa taktiež v roku 2020 stal prvým mestom na Slovensku ktoré vyradilo nízkopodlažný trolejbus. Jednalo sa o trolejbus Škoda 24Tr č. 702. Neskôr v roku 2022 boli vyradené ďalšie dva trolejbusy tohto typu č. 703 a 705 a s nimi aj ich kĺbová verzia Škoda 25Tr č. 704, ktoré boli odvezené na Ukrajinu.

V rokoch 2023 a 2024 do Prešova dorazili nové, moderné trolejbusy SOR TNS 12 ktoré boli zakúpené 4 a Škoda 27 Tr Solaris ktorých bolo zakúpených 6. Jedná sa o hybridné trolejbusy ktoré v Prešove začali novú kapitolu trolejbusovej dopravy keďže sa trolejbusy dostali aj na sídlisko Šváby alebo na ul. Rusínsku. Trolejbusy Škoda 27 Tr Solaris boli sprevádzkované 2.5.2024. Narozdiel od trolejbusov SOR TNS 12 ktoré sú sporadicky vypravované od júna 2024. V období jún - december jazdili hlavne na skušobných a výcvikových jazdách. Do pravidelnej prevádzky s cestujúcimi teda boli zaradené až 23.12.2024, avšak od januára opäť jazdia na výcvikových jazdách a v premávke jazdí naraz jeden až dva trolejbusy, aj to na trolejbusových linkách 1, 2, 5, 7 a nie na linke 10 alebo 22 ako bolo predpokladané.

V marci roka 2025 bol vyhlásený odpredaj trolejbusov Škoda 25Tr č. 707, 708, 710, ktoré boli postupne vyradzované od roku 2020. Taktiež došlo k prvému vyradeniu trolejbusu typu Škoda 31Tr SOR č. 714, ktorý bol odstavený od roku 2020. V roku 2024 boli tiež vyradené najmladšie trolejbusy typu Škoda 24Tr č. 711 a 712.

 Typ vozidla Fotografia Roky výroby Počet vozidiel Vlastnosti vozidla Poznámky 15px 18px Škoda 14TrM 250x250bod 1995 – 2004 1 15px 15px Trolejbus bol v roku 2023
zapísaný do pamätihodností mesta Prešov Škoda 24Tr Irisbus 250px 2006 – 2008 2 15px 15px Škoda 25Tr Irisbus 250x250bod 2006 – 2008 1 15px 15px Škoda 30Tr SOR 250x250bod 2016 – 2020 9 15px 15px  Škoda 31Tr SOR 250x250bod 2011 – 2020 24 15px 15x15bod Prvých 7 vozidiel nie je vybavených klimatizáciouSOR TNS 122022 - súčasnosť (2023 pre Prešov)415px15x15bodVozidlá sú vybavené trakčnými 
batériamiŠkoda 27Tr Solaris250px|2010 - súčasnosť (2023 pre Prešov)615px15x15bodVozidlá sú vybavené trakčnými 
batériami Spolu: 1995 – 2023 50 6/7 4/7

 Vozovne 
 Vozovňa Šarišské Lúky
 Vozovňa Solivar - daná do užívania 2. novembra 1995, momentálne nevyužívaná

 Linky 
 Trvalý stav 
 Linka Trasa Poznámky Začiatok Koniec  Nižná Šebastová Solivar   Obrancov mieru/Dúbrava Budovateľská    Sídlisko III Pod Šalgovíkom   Obrancov mieru Bajkalská   Obrancov mieru Dúbrava  Budovateľská Širpo   Sídlisko III Sibírska          10SibírskaNemocnicaLinka pre parciálne trolejbusy        15NemocnicaZa KalváriouLinka pre parciálne trolejbusy         17Sídlisko IIIŠirpoLinka pre parciálne trolejbusy         18Veľká poštaCemjata/BzenovLinka pre parciálne trolejbusy         22ŠidlovecPod Šalgovíkom/
Šalgovík/
TeriakovceLinka pre parciálne trolejbusy  Sídlisko III Detská nemocnicaLinka pre parciálne trolejbusy  Sibírska TrojicaLinka pre parciálne trolejbusy  Sibírska Okružná-SibírskaLinka pre parciálne trolejbusySídlisko IIIPod Šalgovíkom  Sídlisko III Sibírska  Sídlisko III ŠvábskaLinka pre parciálne trolejbusy     43Železničná stanicaKapitána NálepkuLinka pre parciálne trolejbusy
Zaniknuté linky
 Linka Trasa Poznámky Začiatok Koniec  Dúbrava Obrancov mieru        4Obrancov mieruSolivar  Dúbrava Budovateľská  Solivar Solivar Okružná linka zo Solivaru na Leningradskú (dnes Sabinovskú), Bajkalskú, Clementisovu a späť na Solivar (rok 1985)  Sídlisko III Východná V cestovnom poriadku pre roky 1992/1993                 6ZVLDúbrava  Širpo ZVL  Sídlisko III Budovateľská  Solivar Budovateľská  Sídlisko III Pod Šalgovíkom   Sibírska Pod Šalgovíkom 

 Referencie 

 Externé odkazy 
 Stránky dopravcu
 Prešovský profil stránok imhd.sk
 Fotogaléria, príjazd nových trolejbusov typu 24Tr do mesta 
 Rozsiahla fotogaléria miestnej trolejbusovej prevádzky 
 Link k histórii trolejbusovej dopravy

Kategória:Doprava v Prešove
Prešov